[bookmark: DEC_CONV][bookmark: _GoBack]הוחלט: להפקיד את התכנית בהתאם להמלצת הוועדה המקומית למעט סעיף 3,7ובכפוף לשינויים
	ולתנאים הבאים:
א.	נספח הבינוי הסופי של המוזיאון יעבור לאישור הוועדה המחוזית כתנאי להוצאת
	היתר בנייה.
ב.	תנאי לאישור תכנית זו. הצגת תכנית חלופית לבנין לשימור של בית קפה - תכנית
	4498 , לוועדה מחוזית, (אופציה למיקום בית הקפה - מבנה השירותים הקיים בגן
	העצמאות לכיוון רחוב אגרון).
ג.	יש להפריד לחלוטין בין תכנית המוזיאון, לבין התכנית לבתי המשפט שנמצאת בשלבי
	גיבוש התחלתיים בלבד.
ד.	לגבי החנייה במתחם הוועדה רואה בחניון גן העצמאות כחניון פריפריאלי למרכז העיר,
	על כן מספר מקומות החנייה הקיים יוותר כחניון ציבורי, ויתווספו מקומות חנייה
	למוזיאון ולתיאטרון בהתאם לתקן בעת הוצאת היתר בנייה, בכל מקרה מספר מקומות              	חנייה בחניון הציבורי לא יפחת מ- 300 מקומות.
ה.	תכסית הבינוי של המבנה המיועד לתיאטרון תהא לא יותר מ- 60%, כדי ליצור רחבה
	ציבורית שתשמש את באי התיאטרון.
ו.	כל המערך התחבורתי (חנייה ודרכים), יתואמו עם משרד התחבורה, והיועץ התחבורתי
	של הוועדה.
ז.	מבנה הגשר מעל רחוב הלל יבוטל, כאשר תבחן האפשרות למעבר תת קרקעי להולכי
	רגל בין המוזיאון לתיאטרון.
ח.	ייכתב בתקנון התכנית כי המבנים המתוכננים יהיו: במגרש אחד - מוזיאון לסובלנות
	(כולל שטחים נלווים כפי שקיימים בתכנית), ובמגרש 2 - תיאטרון (כולל שטחים נלווים).
ט.	מאחר והפעילות הציבורית במקום מושתתת על התחבורה הציבורית, אי לכך יקבע
	כי המקום יופעל רק בימים בהם קיימת תחבורה ציבורית.
י.	תיקונים טכניים בתאום עם לשכת התכנון.


